CENTEL ลุ้นคว้าแฟรนไชส์ KFC เพิ่ม-เสริมธุรกิจอาหารแข็งแกร่ง
CENTEL ลุ้นคว้าแฟรนไชส์ KFC เพิ่ม-เสริมธุรกิจอาหารแข็งแกร่ง
15 มี.ค. 2560

บล.กสิกรไทย ระบุในบทวิเคราะห์วันนี้ (15 มี.ค.)  แนะนำ “ซื้อ” หุ้นบริษัท โรงแรมเซ็นทรัลพลาซา จำกัด (มหาชน) หรือ CENTEL ราคาเป้าหมาย 43.50 บาท โดยคาดว่าจะเห็นการอัพไซด์ขึ้นหาก CENTEL สามารถชนะการประมูลสาขา KFC ของ YUM Restaurant ที่เปิดประมูลทั้งหมดจำนวน 244 สาขา ซึ่งจะทำให้ศักยภาพของธุรกิจอาหารมีมากขึ้น และมีจำนวนสาขา KFC ที่เพิ่มขึ้นอย่างมาก อีกทั้งยังเป็นผู้ที่มีสิทธิ์ในแฟรนไชส์ KFC เพียงรายเดียวในประเทศไทยด้วย
ด้านผลการดำเนินงานของ CENTEL ในปีนี้คาดว่าจะเป็นการเติบโตที่ค่อนข้างชะลอตัว โดยเฉพาะธุรกิจโรงแรมที่ยังเติบโตได้ไม่สูงมากนัก เพราะมีการปรับปรุงห้องพักของโรงแรมเซ็นทารา แกรนด์ แอท เซ็นทรัลเวิลด์ในปีนี้ และการแข่งขันของธุรกิจโรงแรมทั้งในและต่างประเทศที่สูงขึ้น
โดยคาดรายได้เฉลี่ยต่อจำนวนห้องพัก (RevPAR) ของธุรกิจโรงแรมจะเติบโตได้ 3-4% ส่วนธุรกิจอาหารบริษัทยังคงมีแผนขยายสาขาเพิ่มขึ้นต่อเนื่อง โดยแผนขยายสาขาในปีนี้เพิ่มอีก 36 สาขา ซึ่งคาดว่ายอดขายสาขาทั้งหมดจะเติบโต 5-6% ส่วนยอดขายของสาขาเดิมจะเติบโต 1-2% แนะนำซื้อราคาเป้าหมาย 43.50 บาท